rejauldu/bengali-wikipedia huggingface dataset:
স্ফ‍‌ুটনাঙ্ক হল একটি তাপমাত্রা যাতে তরল পদার্থ পৌঁছালে বাষ্পে পরিণত হয়। অতঃএব, যে তাপমাত্রায় কোন তরল পদার্থ বাষ্পে পরিণত হতে শুরু করে তাকে উক্ত পদার্থের ‘স্ফ‌ুটনাঙ্ক’ বলা হয়। অর্থাৎ যে তাপমাত্রায় কোন তরল পদার্থের বাষ্পীয় চাপ এক বায়ুমণ্ডল (1 atm) চাপের সমান হয় এবং তরলটি বুদবুদসহ ফুটতে থাকে,তাকে সেই তরল পদার্থের স্ফ‌ুটনাঙ্ক বলে। তাপ প্রয়োগের মাধ্যমে তরলের তাপমাত্রা বৃদ্ধি করতে থাকলে এক পর্যায়ে তাপমাত্রা স্থির হয়ে যায়। এর পর আর তাপ প্রয়োগ করলেও তাপমাত্রার কোন পরিবর্তন হয় না। একটি নির্দিষ্ট সময় পর অর্থাৎ যতক্ষণে সম্পূর্ণ তরল বাষ্পে পরিণত হয় ততক্ষণ পর আবার তাপমাত্রা বৃদ্ধি পেতে শুরু করে। এই স্থির তাপমাত্রাটিই হল স্ফ‌ুটানাঙ্ক। প্রকৃতপক্ষে এই স্থির তাপমাত্রায় যে তাপ প্রয়োগ করা হয় তা কেবল তরল থেকে পদার্থকে বাষ্পে পরিণত করতে ব্যবহৃত হয়।http://www.britannica.com/EBchecked/topic/71799/boiling-point thumb|ফুটন্ত জল বায়ুশূন্য স্থানে তরলের স্ফ‌ুটনাঙ্ক কম থাকে। অধিক বায়ুচাপে স্ফ‌ুটনাঙ্ক বেড়ে যায়। এজন্য পাহাড়ের ওপর জল ফুটতে কম সময় নেয়। যেমন, ভূপৃষ্ঠে জলর স্ফ‌ুটনাঙ্ক ১০০°C, তবে হিমালয়ের পর্বতের ওপরে এই স্ফ‌ুটনাঙ্ক মাত্র ৭১°C।  পাহাড় বা পর্বতের উপর বায়ূর চাপ কম থাকায় জলর স্ফুটনাংক কমে যায় অর্থাৎ কম তাপমাত্রায় জল ফুটতে পারে। কিন্তু মাংস, মাছ,ডিম প্রভূতি দ্রুত সিদ্ধ হয় না। এগুলো সুসিদ্ধ হওয়ার জন্য যে তাপের প্রয়োজন হয় জল তার চেয়ে কম তাপমত্রায় ফুটে বাস্পীভূত হওয়ার জন্য মাছ, মাংস সেই পর্যাপ্ত তাপ পায় না। ফলে সুউচ্চ পাহাড় বা পর্বতের চূড়ায় রান্না করা কষ্টকর হয়ে পড়ে।  স্ফুটনাঙ্ক নির্ণয় করার সময় চাপের উল্লেখ না থাকলে সেই লেখাটি নিরর্থক। "জলের স্ফুটনাঙ্ক ১০০°C" কথাটি সম্পূর্ণ অর্থহীন। সে ক্ষেত্রে বলতে হবে, প্রমাণ বায়ুমণ্ডলিয় চাপে জলের স্ফুটনাঙ্ক ১০০°C।  কারণ চাপ বাড়লে বা কমলে কোনো তরলের স্ফুটনাঙ্কও সেই অনুপাতেই পরিবর্তিত হবে।  স্ফুটন তরল পদার্থের প্রকৃতিও এর উপরস্থ চাপ দ্বারা প্রভাবিত হয়।   তথ্যসূত্র    বহিঃসংযোগ   স্ফুটনাংক তালিকা   আরো দেখুন  গলনাংক  হিমাংক  বিষয়শ্রেণী:তাপগতিবিজ্ঞান বিষয়শ্রেণী:রসায়ন বিষয়শ্রেণী:তাপমাত্রা বিষয়শ্রেণী:গ্যাস
থাম্ব|গ্রিক পুরাণের অমর দেবতা তাইফন গ্রিক পুরাণে, তাইফন ভয়ংকর অমর দৈত্য। তাইফন ছিল তার্তারুস ও ধরিত্রীমাতা গেইয়ার সন্তান। এমনকি দেবতারা পর্যন্ত তাকে ভয় পেত। সে ছিল একিদ্নার স্বামী। তাদের সন্তানেরা হল - কের্বেরুস, লের্নীয় হাইদ্রা, ওর্থরুস ও শিমাইরা। এরা সবাই ছিল দৈত্য-দানব। হেরাক্লেসের হাতে হাইদ্রা ও ওর্থরুস নিহত হয়। পরবর্তীকালে জিউস তাইফনকে বধ করে।
"জেরুজালেম জেলা (হিব্রু: מחוז ירושלים‎; আরবি: منطقة القدس) হল ইসরায়েলের ছয়টি প্রশাসনিক জেলার একটি। জেলার রাজধানী জেরুজালেম এবং এর মোট জমির আয়তন ৬৫২ বর্গ কিমি। জনসংখ্যা ১,১৫৯,৯০০, যার মধ্যে ৬৬.৩% ইহুদি এবং ৩২.১% আরব। ইসরায়েলের আরবদের এক পঞ্চমাংশ (২১%) জেরুজালেম পৌরসভায় বাস করে, যার মধ্যে পূর্ব ও পশ্চিম জেরুজালেম উভয়ই অন্তর্ভুক্ত। ইসরায়েলের পূর্ব জেরুজালেম দখলের বিষয়টি আন্তর্জাতিক সম্প্রদায়ের দ্বারা স্বীকৃত হয়নি।The Future of the Global Muslim Population , PEW Forum  জেরুজালেম জেলার সংখ্যাগরিষ্ঠ আরব ফিলিস্তিনি, যারা ইসরায়েলি আইনের অধীনে নাগরিকত্বের জন্য আবেদন করার যোগ্য, কিন্তু তারা হয় আবেদন করতে অস্বীকার করে অথবা তা করতে ব্যর্থ হয়। ইসরায়েলের আরব নাগরিকরা জেলায় একটি উল্লেখযোগ্য সংখ্যালঘু, আবু ঘোষ, বেত সাফাফা এবং পূর্ব জেরুজালেমে বসবাস করে, যেখানে আরব পেশাদাররা ১৯৭০-এর দশকের শেষের দিকে বসতি স্থাপন করেছে, প্রধানত স্থানীয় জনগণকে আইনি ও অন্যান্য পরিষেবা প্রদানের জন্য। অ-ইহুদি জনসংখ্যার মধ্যে ৯৫.২% মুসলিম, ৩.৫% খ্রিস্টান এবং অন্যরা ধর্ম অনুসারে শ্রেণিবিন্যস্ত।"   কেন্দ্র|থাম্ব| প্রধান জাতি-সাংস্কৃতিক সম্প্রদায়, জেরুজালেম, তেল-আবিভ এবং কেন্দ্রীয় জেলাগুলির ভৌগোলিক বন্টন।    প্রশাসনিক স্থানীয় কর্তৃপক্ষ  শহরগুলো স্থানীয় পরিষদ আঞ্চলিক পরিষদ বেইট শেমেশ   জেরুজালেম  আবু ঘোষ [lower-alpha ২]  কিরিয়াত ইয়ারিম [lower-alpha ২]  Mevaseret Zion [lower-alpha ২] মাতেহ ইহুদা [lower-alpha ১] [lower-alpha ২]   নোট  পূর্ব জেরুজালেম এবং পশ্চিম তীরের অন্যান্য সংযুক্ত অংশ সহ জেরুজালেম পৌরসভার সংখ্যা , ২০০৮ সালে জেরুজালেম জেলার প্রায় ১৯%। Statistical Yearbook 2012, Table I/2 – Area of the State of Israel, Jerusalem District and the Municipal Area of Jerusalem and Selected Localities, 2008.   তথ্যসূত্র   বিষয়শ্রেণী:জেরুসালেমের ভূগোল বিষয়শ্রেণী:জেরুসালেম জেলা বিষয়শ্রেণী:উইকিউপাত্তে স্থানাঙ্ক আছে
বাংলাদেশ হাইকমিশন, লন্ডন যুক্তরাজ্যে বাংলাদেশের প্রধান কূটনৈতিক মিশন। হাইকমিশন লন্ডনের সাউথ কেনসিংটনের কুইন্স গেট রাস্তায় অবস্থিত। বাংলাদেশ সরকার ম্যানচেস্টার এবং বার্মিংহামে অবস্থিত দুটি সহকারী হাইকমিশনও পরিচালনা করে। অধিকন্তু, এটির আয়ারল্যান্ডের সমবর্তী স্বীকৃতি রয়েছে।  বর্তমান হাইকমিশনার হলেন সাইদা মুনা তাসনীম যিনি নভেম্বর ২০১৮ থেকে এই দায়িত্ব পালন করছেন। ভবনটি, রয়্যাল থাই দূতাবাসের পাশে, একটি গ্রেড ২ তালিকাভুক্ত ভবন।   গ্যালারি    তথ্যসূত্র    বহিঃসংযোগ    অফিসিয়াল সাইট  বিষয়শ্রেণী:বাংলাদেশ–যুক্তরাজ্য সম্পর্ক বিষয়শ্রেণী:যুক্তরাজ্য ও কমনওয়েলথ অব নেশনস বিষয়শ্রেণী:বাংলাদেশ ও কমনওয়েলথ অব নেশন্স বিষয়শ্রেণী:বাংলাদেশের কূটনৈতিক মিশন বিষয়শ্রেণী:উইকিউপাত্তে প্রাতিষ্ঠানিক ওয়েবসাইট নেই বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো বিষয়শ্রেণী:লন্ডনে অবস্থিত কূটনৈতিক মিশন
সিরিল লেভারটন ভিনসেন্ট (; জন্ম: ১৬ ফেব্রুয়ারি, ১৯০২ - মৃত্যু: ২৪ আগস্ট, ১৯৬৮) ট্রান্সভাল প্রদেশের জোহেন্সবার্গে জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। এছাড়াও, প্রশাসনিক ক্ষেত্রেও সমান ভূমিকা রেখে গেছেন। দক্ষিণ আফ্রিকা ক্রিকেট দলের অন্যতম সদস্য ছিলেন সিরিল ভিনসেন্ট। ১৯২৭ থেকে ১৯৩৫ সময়কালে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছিলেন।  ঘরোয়া প্রথম-শ্রেণীর ক্রিকেটে গটেংয়ের প্রতিনিধিত্ব করেছেন। দলে তিনি মূলতঃ বোলারের ভূমিকায় পালন করতেন। স্লো বামহাতি অর্থোডক্স বোলিংয়ের পাশাপাশি বামহাতে কার্যকরী ব্যাটিংয়ের দক্ষতা প্রদর্শন করেছেন তিনি।   খেলোয়াড়ী জীবন  ১৯২০-২১ মৌসুম থেকে ১৯৪২-৪৩ মৌসুম পর্যন্ত প্রথম-শ্রেণীর ক্রিকেটে গটেংয়ের পক্ষে খেলেছেন। পর্যাপ্ত সময় না থাকায় কারি কাপের মাত্র দুই খেলায় অংশ নিতে পেরেছেন। একনাগাড়ে দীর্ঘ সময় ধরে বোলিং করার সক্ষমতার জন্য পরিচিত ছিলেন তিনি। ১৯২৭ থেকে ১৯৩৫ সময়কালে দক্ষিণ আফ্রিকার পক্ষে ২৫ টেস্টে অংশগ্রহণের সুযোগ পান। ২৪ ডিসেম্বর, ১৯২৭ তারিখে জোহেন্সবার্গে সফরকারী ইংল্যান্ডের বিপক্ষে টেস্ট অভিষেক ঘটে। ১৭ আগস্ট, ১৯৩৫ তারিখে একই দলের বিপক্ষে ওভাল টেস্টে সর্বশেষ অংশ নেন।  ১৯২৯ সালে দক্ষিণ আফ্রিকা দলের সাথে ইংল্যান্ড গমন করেন। পাঁচ টেস্ট নিয়ে গড়া সিরিজে কেবলমাত্র দ্বিতীয় টেস্টে তার আঘাতপ্রাপ্তির কারণে কুইন্টিন ম্যাকমিলানের টেস্ট অভিষেক পর্ব সম্পন্ন হয়েছিল। সিরিল ভিনসেন্ট সুস্থ হয়ে তৃতীয় ও চতুর্থ টেস্টে অংশ নেন। এ সফরের শুরুরদিকের খেলাগুলোর মধ্যে গ্ল্যামারগনের বিপক্ষে দ্বিতীয় ইনিংসে ম্যাকমিলান ৫/৩৬ বোলিং পরিসংখ্যান গড়লেও ভিনসেন্ট খেলায় ৮৯ রান খরচায় এগারো উইকেট লাভ করেছিলেন।  ১৯৩০-৩১ মৌসুমে নিজস্ব সেরা বোলিং পরিসংখ্যান দাঁড় করান ৬/৫১। এরফলে ডারবানে অনুষ্ঠিত ঐ টেস্টে দক্ষিণ আফ্রিকাকে ইংল্যান্ডের বিপক্ষে সিরিজ জয়ে প্রভূতঃ ভূমিকা রাখেন। ১৯৩৫ সালে হেডিংলি টেস্টে ৮/১৪৯ তুলে খেলায় ব্যক্তিগত সেরা বোলিং গড়েন।   ব্যক্তিগত জীবন  ক্রিকেট খেলা থেকে অবসর নেয়ার পর দক্ষিণ আফ্রিকার দল নির্বাচকমণ্ডলীর সভাপতি মনোনীত হন। ২৪ আগস্ট, ১৯৬৮ তারিখে ৬৬ বছর বয়সে নাটাল প্রদেশের ডারবানের বুলওয়ার এলাকায় সিরিল ভিনসেন্টের দেহাবসান ঘটে।   তথ্যসূত্র    আরও দেখুন   অব্রে ফকনার  ডেনিস টমলিনসন  টেস্ট ক্রিকেট অভিষেকে ৫ উইকেট লাভকারী ইংরেজ ক্রিকেটারদের তালিকা   বহিঃসংযোগ   বিষয়শ্রেণী:১৯০২-এ জন্ম বিষয়শ্রেণী:১৯৬৮-এ মৃত্যু বিষয়শ্রেণী:গটেংয়ের ক্রিকেটার বিষয়শ্রেণী:দক্ষিণ আফ্রিকান ক্রিকেটার বিষয়শ্রেণী:দক্ষিণ আফ্রিকার টেস্ট ক্রিকেটার
শ্রী শ্রী রাধা গোপীনাথ মন্দির বা গড়েয়া ইসকন মন্দির বাংলাদেশের ঠাকুরগাঁও জেলার সদরের গড়েয়ায় অবস্থিত একটি হিন্দু ইসকন মন্দির । এটি শ্রীল জয়পতাকা স্বামী মহারাজ ১৩৯৫ বঙ্গাব্দে উদ্বোধন করেন ।  এই মন্দিরের অধ্যক্ষ ও ইসকন বাংলাদেশের সহ-সভাপতি পুষ্প শিলা শ্যামদাস ব্রক্ষচারী বাংলাদেশের কিছু সংখ্যক সন্ন্যাস দীক্ষা সম্পন্ন হওয়া সন্ন্যাসী দের একজন ।   অনুষ্ঠান ও পূজা-পার্বণ  এখানে প্রত্যহ পূজা অর্চনা হয়ে থাকে। হিন্দু পূজা বা অনুষ্ঠান গুলোর মধ্যে রথযাত্রা,  জন্মাষ্টমী, দোলযাত্রা, ঝুলন যাত্রা ও সনাতন ধর্মসভা বেশ জাকজমক পূর্ণ ভাবে অনুষ্ঠিত হয় ।    অন্যান্য  এই মন্দিরে ২০২০ সালে দীক্ষাগুরু শ্রীল জয়পতাকা স্বামী গুরু মহারাজের হাতে দীক্ষা গ্রহন করেন প্রায় ৫০০০ নারী-পুরুষ ভক্তবৃন্দ।   তথ্যসূত্র    বহিঃসংযোগ   বিষয়শ্রেণী:রাধাকৃষ্ণ মন্দির বিষয়শ্রেণী:বাংলাদেশের ইসকন মন্দির বিষয়শ্রেণী:ঠাকুরগাঁও জেলার হিন্দু মন্দির বিষয়শ্রেণী:২১শ শতাব্দীর হিন্দু মন্দির
এমেরসন আপারেসিদো লেইতে দে সুজা জুনিয়র (; জন্ম: ১৪ জানুয়ারি ১৯৯৯; এমেরসন রয়্যাল নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লিগের শীর্ষ স্তর সেরিয়ে আ-এর ক্লাব এসি মিলান এবং ব্রাজিল জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় হিসেবে খেলেন।  ২০১৭ সালে, এমেরসন ব্রাজিল অনূর্ধ্ব-২০ দলের হয়ে ব্রাজিলের বয়সভিত্তিক পর্যায়ে অভিষেক করেছিলেন। প্রায় ৩ বছর যাবত ব্রাজিলের বয়সভিত্তিক দলের হয়ে খেলার পর, তিনি ২০১৯ সালে ব্রাজিলের হয়ে আন্তর্জাতিক পর্যায়ে অভিষেক করেছেন; ব্রাজিলের জার্সি গায়ে তিনি এপর্যন্ত ৭ ম্যাচে অংশগ্রহণ করেছেন।   প্রারম্ভিক জীবন  এমেরসন আপারেসিদো লেইতে দে সুজা জুনিয়র ১৯৯৯ সালের ১৪ই জানুয়ারি তারিখে ব্রাজিলের সাও পাওলোতে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  এমেরসন ব্রাজিল অনূর্ধ্ব-২০ এবং ব্রাজিল অনূর্ধ্ব-২৩ দলের হয়ে খেলার মাধ্যমে ব্রাজিলের প্রতিনিধিত্ব করেছেন। ২০১৭ সালের ৩১শে মে তারিখে তিনি ২০১৭ তুলোন প্রতিযোগিতায় ইন্দোনেশিয়া অনূর্ধ্ব-২০ দলের বিরুদ্ধে ম্যাচে ব্রাজিল অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন। ব্রাজিলের বয়সভিত্তিক দলের হয়ে তিনি প্রায় ৩ বছরে ২১ ম্যাচে অংশগ্রহণ এবং একটি শিরোপা জয়লাভ করেছেন।  ২০১৯ সালের ১৯শে নভেম্বর তারিখে, ২০ বছর, ১০ মাস ও ৫ দিন বয়সে, ডান পায়ে ফুটবল খেলায় পারদর্শী এমেরসন দক্ষিণ কোরিয়ার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ব্রাজিলের হয়ে অভিষেক করেছেন। উক্ত ম্যাচের ৮৮তম মিনিটে রক্ষণভাগের খেলোয়াড় রেনান লোদির বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ২২ নম্বর জার্সি পরিধান করে ডান পার্শ্বীয় রক্ষণভাগের খেলোয়াড় হিসেবে খেলেছিলেন। ম্যাচটি ব্রাজিল ৩–০ গোলের ব্যবধানে জয়লাভ করেছিল। ব্রাজিলের হয়ে অভিষেকের বছরে এমেরসন সর্বমোট ১ ম্যাচে অংশগ্রহণ করেছেন।   পরিসংখ্যান   আন্তর্জাতিক    দল  সাল  ম্যাচ  গোল ব্রাজিল  ২০১৯  ১  ০ ২০২১  ৫  ০ ২০২২  ১  ০ সর্বমোট  ৭  ০   তথ্যসূত্র    বহিঃসংযোগ                 বিষয়শ্রেণী:১৯৯৯-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:টটেনহ্যাম হটস্পার ফুটবল ক্লাবের খেলোয়াড় বিষয়শ্রেণী:ক্লাব আতলেতিকো মিনেইরোর খেলোয়াড় বিষয়শ্রেণী:ফুটবল ক্লাব বার্সেলোনার খেলোয়াড় বিষয়শ্রেণী:রিয়াল বেতিসের খেলোয়াড় বিষয়শ্রেণী:ব্রাজিলের আন্তর্জাতিক ফুটবলার বিষয়শ্রেণী:প্রিমিয়ার লিগের খেলোয়াড় বিষয়শ্রেণী:ব্রাজিলের অনূর্ধ্ব-২০ আন্তর্জাতিক ফুটবলার বিষয়শ্রেণী:২০২১ কোপা আমেরিকার খেলোয়াড় বিষয়শ্রেণী:লা লিগার খেলোয়াড় বিষয়শ্রেণী:স্পেনে প্রবাসী ফুটবলার বিষয়শ্রেণী:কাম্পেওনাতো ব্রাজিলেইরো সেরিয়ে আ-এর খেলোয়াড় বিষয়শ্রেণী:ব্রাজিলীয় প্রবাসী পুরুষ ফুটবলার বিষয়শ্রেণী:ইংল্যান্ডে প্রবাসী ফুটবলার বিষয়শ্রেণী:ব্রাজিলের আন্তর্জাতিক যুব ফুটবলার বিষয়শ্রেণী:সাও পাওলোর ফুটবলার বিষয়শ্রেণী:আমেরিকানার (সাও পাওলো) ব্যক্তি বিষয়শ্রেণী:স্পেনে ব্রাজিলীয় প্রবাসী ক্রীড়াবিদ বিষয়শ্রেণী:এসি মিলানের খেলোয়াড় বিষয়শ্রেণী:ব্রাজিলীয় পুরুষ ফুটবলার বিষয়শ্রেণী:ফুটবল ফুলব্যাক বিষয়শ্রেণী:সেরিয়ে আ-এর খেলোয়াড় বিষয়শ্রেণী:ইংল্যান্ডে ব্রাজিলীয় প্রবাসী ক্রীড়াবিদ বিষয়শ্রেণী:ইতালিতে ব্রাজিলীয় প্রবাসী ক্রীড়াবিদ বিষয়শ্রেণী:ইতালিতে প্রবাসী ফুটবলার
ইন্ডিয়ান জাস্টিস পার্টি (আইজেপি) ভারতের একটি রাজনৈতিক দল যা ২০০৩ সালে উদিত রাজ দ্বারা প্রতিষ্ঠিত হয়েছিল। তিনি একজন ভারতীয় রাজস্ব পরিষেবা কর্মকর্তা ছিলেন এবং ভারতীয় জাস্টিস পার্টি গঠনের জন্য ২০০৩ সালে পদত্যাগ করেছিলেন।   ভারতীয় জনতা পার্টির সাথে একীভূত  উদিত রাজ, ২৪ ফেব্রুয়ারী ২০১৪-এ ন্যাশনাল কনফেডারেশন অফ এসসি/এসটি-এর প্রতিষ্ঠাতা ও প্রধান বিজেপির জাতীয় সভাপতি রাজনাথ সিংয়ের উপস্থিতিতে ভারতীয় জনতা পার্টিতে তার দলকে একীভূত করার ঘোষণা দেন। মিঃ রাজ বলেন, "আমি শাসন ও দেশ পরিচালনায় দলিতদের ভূমিকা সম্পর্কিত বিষয় নিয়ে বিজেপির সাথে কথা বলেছিলাম এবং তার পরেই তিনি বিজেপিতে যোগদান করার সিদ্ধান্ত নিয়েছিলেন।   তথ্যসূত্র   বিষয়শ্রেণী:২০১৪-এ ভারতে বিলুপ্ত বিষয়শ্রেণী:২০১৪-এ বিলুপ্ত রাজনৈতিক দল বিষয়শ্রেণী:২০০৩-এ ভারতে প্রতিষ্ঠিত বিষয়শ্রেণী:২০০৩-এ প্রতিষ্ঠিত রাজনৈতিক দল বিষয়শ্রেণী:ভারতের বিলুপ্ত রাজনৈতিক দল
লস আল্টোসের পতাকাটি ছিল মধ্য আমেরিকান ইউনিয়নের পতাকার একটি পরিবর্তন, যেখানে একটি কেন্দ্রীয় সীলমোহরের পটভূমিতে একটি আগ্নেয়গিরি (সম্ভবত সান্তা মারিয়া বা আলমোলোঙ্গা) এবং সামনে একটি মায়াবী কেটযাল (একটি স্থানীয় পাখি যা স্বাধীনতার প্রতীক) রয়েছে। লস আল্টোস ১৮৩০-এর দশকে মধ্য আমেরিকার ফেডারেল রিপাবলিকের একটি রাজ্য ছিল। এর রাজধানী ছিল কোয়েটজাল্টেনাং এবং এটি বর্তমান গুয়াতেমালার পশ্চিমে ও মেক্সিকান রাজ্য চিয়াপাসের কিছু অংশ দখল করেছে। এটিই প্রথম কেন্দ্রীয় আমেরিকান পতাকা যা একটি প্রতীক হিসাবে মায়াবী কেটযাল ব্যবহার করেছিল; ১৮৭১ সাল থেকে, এটি গুয়াতেমালার বর্তমান পতাকায় রয়েছে।   আরও দেখুন    যুগোস্লাভিয়ার জাতীয় পতাকা   তথ্যসূত্র   বিষয়শ্রেণী:জাতীয় পতাকা
রসিকা দুগ্গল হলেন একজন ভারতীয় অভিনেত্রী, যিনি বেশ কয়েকটি বলিউড চলচ্চিত্র, একটি ভারতীয়-জার্মান নাট্য চলচ্চিত্র এবং বেশ কয়েকটি ভারতীয় টেলিভিশন ধারাবাহিকে অভিনয় করেছেন। তিনি কিসসা এবং মান্টো নামক চলচ্চিত্রে তার চরিত্রের জন্য সবচেয়ে বেশি পরিচিত।   প্রারম্ভিক জীবন  রসিকা দুগ্গল ১৯৮৫ সালের ১৭ই জানুয়ারি তারিখে তৎকালীন ভারতের বিহারের জামশেদপুরের (বর্তমানে ঝাড়খণ্ড) সার্কিট হাউস এরিয়ায় জন্মগ্রহণ করেছেন। তিনি ২০০৪ সালে দিল্লির লেডি শ্রী রাম কলেজ ফর উইমেন থেকে গণিত বিভাগে স্নাতক ডিগ্রি অর্জন করেন। পরবর্তীকালে, দুগ্গল সোফিয়া পলিটেকনিকে "সামাজিক যোগাযোগ মাধ্যম" এবং ভারতীয় চলচ্চিত্র ও দূরদর্শন সংস্থান বিভাগ হতে "অভিনয়ে" স্নাতকোত্তর ডিপ্লোমা অর্জনের জন্য স্নাতকোত্তর ডিপ্লোমাতে যোগদান করেছিলেন।   কর্মজীবন  রসিকা দুগ্গল ২০০৭ সালে মুক্তিপ্রাপ্ত আনওয়ার নামক চলচ্চিত্রে দীপ্তি নামক চরিত্রে অভিনয়ের মাধ্যমে বলিউড জগতে অভিষেক করেছিলেন। অতঃপর তিনি ২০০৮ সালে মুক্তিপ্রাপ্ত তাহান নামক চলচ্চিত্রে নাদিরা চরিত্রে অভিনয় করেছেন। তিনি টিভিএফের পার্মানেন্ট রুমমেট নামক ওয়েব সিরিজের ২য় আসরের "দ্য ডিনার" নামক চতুর্থ পর্বের একটি বিশেষ চরিত্রে অভিনয় করেছেন। তিনি ২০১৭ সালে টিভিএফের হিউমারাস ইয়র্স নামক আরও একটি ওয়েব সিরিজে প্রধান অভিনেত্রী হিসাবে অভিনয় করেছেন। তিনি যশ রাজ ফিল্মসের কিসমত নামক টেলিভিশন ধারাবাহিকে রাহুল বাজ্ঞার বিপরীতে লুবনা চরিত্রে অভিনয় করেছেন।  তিনি ২০১৩ সালে মুক্তিপ্রাপ্ত তু হ্যায় মেরা সানডে নামক চলচ্চিত্রে একটি বিশেষ চরিত্রে অভিনয় করেছেন, যা বর্তমানে নেটফ্লিক্সে পাওয়া যায়। এই চলচ্চিত্রে তিনি বরুন সোবতি, বিশাল মালহোত্রা, শাহানা গোস্বামী, নকুল ভাল্লা, অবিনাশ তিওয়ারী, জয় উপাধ্যায়ের মতো টেলিভিশন অভিনয়শিল্পীদের সাথে অভিনয় করেছেন। হামিদ নামক চলচ্চিত্রে তার চরিত্রের জন্য তিনি "সেরা অভিনেত্রী" বিভাগে রাজস্থান আন্তর্জাতিক চলচ্চিত্র উৎসবে পুরস্কার লাভ করেছেন। তিনি অ্যামাজন প্রাইম ভিডিওর ওয়েব টেলিভিশন অনুষ্ঠান মির্জাপুর'' এ অভিনয় করেছেন, যেখানে তিনি বীণা ত্রিপাঠির (যিনি ক্যালেন ভাইয়ার দ্বিতীয় স্ত্রী এবং মুন্নার সৎ মা) চরিত্রে অভিনয় করেছেন।  তিনি ২০১৮ সালের ৮ই মার্চ তারিখে অ্যামাজন প্রাইমে মুক্তিপ্রাপ্ত জোয়া আখতারের ওয়েব সিরিজ মেড ইন হেভেন-এ অভিনয় করেছেন; যেখানে তিনি নূতন যাদব নামক চরিত্রে অভিনয় করেছেন, যিনি এক উচ্চাকাঙ্ক্ষী রাজনীতিবিদের কন্যা। অতঃপর তিনি ২০১৯ সালের ২১শে মার্চ তারিখে নেটফ্লিক্সে মুক্তিপ্রাপ্ত ওয়েব সিরিজ দিল্লি ক্রাইমে নীতি সিং নামক এক আইপিএস অফিসারের চরিত্রে অভিনয় করেছেন।   তথ্যসূত্র    বহিঃসংযোগ      বিষয়শ্রেণী:জীবিত ব্যক্তি বিষয়শ্রেণী:মুম্বইয়ের অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:১৯৮৫-এ জন্ম বিষয়শ্রেণী:জামশেদপুরের ব্যক্তি বিষয়শ্রেণী:ভারতীয় চলচ্চিত্র ও দূরদর্শন সংস্থানের প্রাক্তন শিক্ষার্থী বিষয়শ্রেণী:মালয়ালম চলচ্চিত্র অভিনেত্রী বিষয়শ্রেণী:ঝাড়খণ্ডের অভিনেত্রী বিষয়শ্রেণী:ভারতীয় ওয়েব ধারাবাহিক অভিনেত্রী
২০২৩–২৪ বাংলাদেশ ক্রিকেট লিগ ওয়ানডে, হলো লিস্ট এ ক্রিকেট টুর্নামেন্ট বিসিএল ওয়ানডে-এর তৃতীয় আসর। টুর্নামেন্টেটি বাংলাদেশে আয়োজন করা হচ্ছে, এবারের আসর ২৪ ডিসেম্বর ২০২৩ উদ্বোধনী ম্যাচের মাধ্যমে শুরু এবং ৩০ ডিসেম্বর ফাইনাল ম্যাচের মাধ্যমে সমাপ্ত ঘোষণা করা হবে।  এবারের টুর্নামেন্ট ২০২৩–২৪ বাংলাদেশ ক্রিকেট লিগ এর পরপরই শুরু হয়েছে। উত্তরাঞ্চল  গত আসরের বিজয়ী, ফাইনালে দক্ষিণাঞ্চলকে তারা ৩ রানের ব্যবধানে হারিয়ে শিরোপা নিজেদের করে।  এই আসরে পূর্বাঞ্চলকে ৪ উইকেটে হারিয়ে পরপর দ্বিতীয়বারের মত উত্তরাঞ্চল শিরোপা নিজেদের করে নেয়।  স্কোয়াড  মধ্যাঞ্চলপূর্বাঞ্চলউত্তরাঞ্চলদক্ষিণাঞ্চল Naim Sheikh  Jishan Alam  Shadman Islam (c)   Saif Hassan  Ariful Islam  Shuvagata Hom  Mahidul Islam Ankon (wk)  Mahfuzur Rahman Rabby  Abu Hider  Md Anamul Haque  Ripon Mondol  Abdul Majid  Mehedi Hasan Rana  Jehadul Hoque Jihan Irfan Shukkur (c) (wk)  Shykat Ali  Nasum Ahmed  Yasir Ali  Parvez Hossain Emon  Rejaur Rahman Raja  Nayeem Hasan  Khaled Ahmed  Mominul Haque  Zakir Hasan  Shahadat Hossain  Mehidy Hasan Shohag  Ifran Hossain  Mahmudul Hasan Joy Akbar Ali (c)  Abdullah Al Mamum  Nahid Rana  Pritom Kumar (wk)  Sabbir Rahman  Amite Hasan  Aminul Islam  Nahidul Islam  Yeasin Arafat  Chowdhury Md Rizwan  Shahidul Islam  Taibur Rahman  Habibur Rahman  Taijul Islam Mohammad Mithun (c)  Fazle Mahmud  Kamrul Islam Rabbi  Mosaddek Hossain  Marshal Ayub  Moin Khan  Prantik Nawrose Nabil   Sumon Khan  Nurul Hasan  Arifur Rahman Shibli  Sohag Gazi  Mukidul Islam Mugdho  Hasan Murad  Wasi Siddique  পয়েন্ট টেবিল  দলপূর্বাঞ্চল ৩  ২  ১  ০   ৪  ০.৭০৪উত্তরাঞ্চল ৩  ২  ১  ০   ৪  ০.৬৬১মধ্যাঞ্চল ৩  ২  ১  ০   ৪  -০.৬৯২দক্ষিণাঞ্চল ৩  ০  ৩  ০   ০  -০.৪৯৯  সোর্স  ফিক্সচার  রাউন্ড ১  রাউন্ড ২  রাউন্ড ৩  ফাইনাল  তথ্যসূত্র  এক্সট্রা লিংক   ইএসপিএন ক্রিকইনফো  বিষয়শ্রেণী:বাংলাদেশ ক্রিকেট লিগ বিষয়শ্রেণী:২০২৩-২৪ ঘরোয়া ক্রিকেট প্রতিযোগিতা বিষয়শ্রেণী:২০২৩-এ বাংলাদেশী ক্রিকেট বিষয়শ্রেণী:২০০০-০১ থেকে বাংলাদেশের ক্রিকেট মৌসুম
ওরা আমাকে ভাল হতে দিল না কাজী হায়াৎ রচিত ও পরিচালিত ২০১০ সালের নাট্য চলচ্চিত্র। এটি প্রযোজনা করেছেন অভিনেত্রী শাহনাজ পারভীন দুলারী। এতে শ্রেষ্ঠাংশে অভিনয় করেছেন কাজী মারুফ, পূর্ণিমা, ববিতা, কাজী হায়াৎ, মিজু আহমেদ ও আহমেদ শরীফ। এই চলচ্চিত্রে অভিনয়ের জন্য পূর্ণিমা শ্রেষ্ঠ অভিনেত্রী বিভাগে এবং মিজু আহমেদ শ্রেষ্ঠ খল অভিনয়শিল্পী বিভাগে জাতীয় চলচ্চিত্র পুরস্কার অর্জন করেন।   অভিনয়ে   কাজী মারুফ - মারুফ  পূর্ণিমা - সেতু  সানাই - শানু  ববিতা - নূরজাহান  কাজী হায়াৎ - ধূমকেতু  মিজু আহমেদ - জহুরুল  আহমেদ শরীফ - শরীফ  কাবিলা - আকরাম  নাসরিন - আকরামের স্ত্রী  শাহনাজ পারভীন দুলারী - সেতুর মা  সিরাজ হায়দার - সিরাজ  সুব্রত - মারুফের অ্যাডভোকেট  জ্যাকি আলমগীর - আলমগীর  কালা আজিজ  চাষী নজরুল ইসলাম - অধ্যক্ষ   পুরস্কার  জাতীয় চলচ্চিত্র পুরস্কার  বিজয়ী: শ্রেষ্ঠ অভিনেত্রী - পূর্ণিমা  বিজয়ী: শ্রেষ্ঠ খল অভিনয়শিল্পী - মিজু আহমেদ   তথ্যসূত্র    বহিঃসংযোগ        বিষয়শ্রেণী:২০১০-এর চলচ্চিত্র বিষয়শ্রেণী:২০১০-এর দশকের নাট্য চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:বাংলাদেশী নাট্য চলচ্চিত্র বিষয়শ্রেণী:কাজী হায়াৎ পরিচালিত চলচ্চিত্র বিষয়শ্রেণী:আলাউদ্দিন আলী সুরারোপিত চলচ্চিত্র বিষয়শ্রেণী:আলী আকরাম শুভ সুরারোপিত চলচ্চিত্র বিষয়শ্রেণী:শওকত আলী ইমন সুরারোপিত চলচ্চিত্র
শেমদিন সাকিক (জন্ম মুশ প্রদেশ, তুরস্ক ১৯৫৯) হচ্ছেন কুর্দিস্তান ওয়ার্কার্স পার্টির (পিকেকে) সামরিক বাহিনীর প্রাক্তন কমাণ্ডার। তার ডাকনাম সেমো। এছাড়াও রকেট ছোড়ার সময় আঙুল হারানোর কারণে তিনিপারমাক্সিজ জেকি (আঙুলবিহীন জেকি) নামেও পরিচিত। তিনি ১৯৯৩ সালের ২৪ মে পিকেকে অ্যামবুশ অর্ডার করার জন্য সর্বাধিক পরিচিত। ১৯৯৮ সালে কুর্দিস্তান ডেমোক্রেটিক পার্টিতে দলত্যাগের পরপরই তুর্কি বাহিনীর হাতে ইরাকি কুর্দিস্তানে বন্দী হওয়ার পর থেকে তাকে কারাগারে বন্দী করা হয়। তিনি এরজেনেকন বিচারের একজন প্রধান সাক্ষী ছিলেন।   প্রেক্ষাপট  ২০১২ সালে এরজেনেকন বিচারের বিবৃতিতে তিনি বলেন যে তিনি ১৯৭৯ সালে পিকেকের উপর সহানুভূতিশীল হয়ে ওঠেন এবং ১৯৮০ সালের তুর্কি অভ্যুত্থানের পরToday's Zaman, 6 November 2012, Secret witness reveals identity, shady ties between PKK and Ergenekon  তার বাবার সাথে বিরোধের পর দেশ ছাড়ার উপায় হিসেবে যোগ দেন। যেখানে তিনি তাকে গুলি করে আহত করেন।Hurriyet, 17 April 1998, Sakık, babasını bile vurmuş   তার ভাই সিররি সাকিক শান্তি ও গণতন্ত্র পার্টির (বিডিপি) জন্য তুরস্কের গ্র্যাণ্ড ন্যাশনাল অ্যাসেম্বলির সদস্য ছিলেন।   বিঙ্গোল গণহত্যা   সাকিক পরে দাবি করেন যে সামরিক কমাণ্ডাররা তার পরিকল্পিত বিঙ্গোল গণহত্যা সম্পর্কে অবগত ছিল, এবং ইচ্ছাকৃতভাবে সৈন্যদের নিরস্ত্র এবং অরক্ষিত রেখে যায়। তিনি ইস্ট স্টাডি গ্রুপ (ডোয়ু চালিশমা গ্রুবু) নামে সামরিক বাহিনীর মধ্যে একটি দলকে শনাক্ত করে বলেন যে তারা এই আক্রমণকে তার অভ্যুত্থান পরিকল্পনার অংশ হিসেবে ব্যবহার করেছে।Today's Zaman, 1 June 2012, Ex-PKK commander Sakık blames military junta for deaths of 33 soldiers  আবদুল্লাহ ওজালান দাবি করেছেন যে সাকিক ১৯৯৩ সালে পিকেকে এবং তুরস্ক সরকারের মধ্যে চলমান শান্তি প্রক্রিয়া কে ধ্বংস করার একটি এরজেনেকন প্রচেষ্টার অংশ হিসেবে এই আক্রমণের আদেশ দেনToday's Zaman, 25 December 2009, Sakık questioned over killings of 33 soldiers  এবং বলেন যে সাকিক এরজেনেকন ব্যবহার করেছেন।Today's Zaman, 6 December 2008, ‘Sakık plotted killings of 33 soldiers upon Ergenekon order'    স্থানান্তর এবং গ্রেফতার  ৯০-এর দশকের শেষের দিকে, তিনি পিকেকে-র মধ্যে অন্যান্য কমাণ্ডারদের সাথে তর্ক করেন, যেমন ডুরান কালকান এবং মুরাত কারিইলান যেখানে তিনি তাদের বলেছিলেন যে তারা যুদ্ধে যথেষ্ট অভিজ্ঞ নয়। তিনি নিজে তার যুদ্ধ দক্ষতার জন্য পরিচিত ছিলেন, এবং ওজলানের কাছে অভিযোগ করা ছাড়া তারা এ বিষয়ে খুব বেশি কিছু করতে পারে না।Marcus, Aliza (2009). 259–260 এর ফলে পিকেকে -র মধ্যে একটি উত্তেজনাপূর্ণ ক্ষমতার লড়াই শুরু হয়। এরপর ১৯৯৮ সালে ওজালান তাকে হাতোয় প্রদেশে পিকেকে-র নেতৃত্ব দেওয়ার আদেশ দেন, যা পিকেকে গেরিলা যুদ্ধের জন্য উপযুক্ত নয়, কারণ এটি একটি সমতল পরিবেশে ছিল। তাই তিনি প্রদেশে গভীরভাবে প্রবেশ করতে অস্বীকার করেন এবং কেবল সীমান্তে তার সৈন্যদের সাথে থাকেন। এরপর ওজালান তাকে দামেস্কে ফিরিয়ে দেন এবং তার আদেশ পালন করতে অস্বীকার করায় পরে তাকে ইরাকি কুর্দিস্তানের দোহুক গভর্নরেতেগার গারে ক্যাম্পে আটক করে পাঠানো হয়। সেখান থেকে তিনি পালিয়ে যান এবং মাসউদ বারজানি তাকে সুরক্ষা প্রদান করেন। কিন্তু তুরস্কের সশস্ত্র বাহিনীকে এই অঞ্চলে তার উপস্থিতি সম্পর্কে অবহিত করা হয় এবং ১৯৯৮ সালের ১৩ এপ্রিল তাকে বন্দী করা হয়।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৫৯-এ জন্ম বিষয়শ্রেণী:তুর্কি কুর্দি ব্যক্তি বিষয়শ্রেণী:তুরস্কের বন্দী ও আটক বিষয়শ্রেণী:সন্ত্রাসবাদের অভিযোগে অভিযুক্ত ব্যক্তি বিষয়শ্রেণী:কুর্দিস্তান ওয়ার্কার্স পার্টির সদস্য
বারুইপাড়া ইউনিয়ন বাংলাদেশের খুলনা বিভাগের বাগেরহাট জেলার বাগেরহাট সদর উপজেলার একটি ইউনিয়ন পরিষদ। এটি ৪০.৭১ কিমি২ (১৫.৭২ বর্গমাইল) এলাকা জুড়ে অবস্থিত এবং এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায়  ৩৯,৫৫৩ জন।  গ্রামসমূহ বারুইপাড়া ইউনিয়ন মোট ১৯টি গ্রাম রয়েছে।   বারুইপাড়া         কুরশাইল  আড়পাড়া       উজলপুর         সাহেবাহার      পারকুরশাইল      অযোধ্যা         সোতাল         ভট্টপ্রতাপ              কাটাখালী  আখাইনগর      লাউপালা       বাগদিয়া        কার্তিকদিয়া      কোধলা  গোয়ালখালী      কাফুরপুরা       চিন্তিরখোর       বাকপুরা  তথ্যসূত্র  বিষয়শ্রেণী:বাগেরহাট সদর উপজেলার ইউনিয়ন বিষয়শ্রেণী:বাগেরহাট জেলার ইউনিয়ন বিষয়শ্রেণী:খুলনা বিভাগের ইউনিয়ন
চিত্র:Goce barnstar.png রচনা সংশোধন ও নিবন্ধ মানোন্নয়ন সংঘ স্বর্ণতারকা পদক   ব্যবহার  রচনা সংশোধন ও নিবন্ধ মানোন্নয়ন সংঘ স্বর্ণতারকা পদক রসনিমা সংঘের সদস্য এবং সদস্য ছাড়াও অন্যান্য ব্যবহারকারীদের প্রদান করা হয়, যারা রচনা সংশোধনের ক্ষেত্রে উল্লেখযোগ্য অবদান রেখেছেন। এটি তাঁদের প্রদান করা উচিত, যারা অন্তত পাঁচটি ভালো নিবন্ধ কিংবা নির্বাচিত নিবন্ধ মানের নিবন্ধে রচনা সংশোধনের কাজ সম্পন্ন করেছেন। যদি কোনো ব্যবহারকারীকে এর উপযুক্ত বিবেচনা করেন, তাহলে নির্দ্বিধায় তাঁকে পদকটি প্রদান করুন।  টেমপ্লেটটি ব্যবহারের জন্য নিচের কোডটি ব্যবহারকারীর আলাপ পাতায় অনুলিপ্ত করতে পারেন:   {{subst:রসনিমা স্বর্ণতারকা পদক|আপনার বার্তা ~~~~}}  রসনিমা স্বর্ণতারকা পদক
মার্গারেট নাজারেথ আলভা (জন্ম ১৪ এপ্রিল ১৯৪২) একজন ভারতীয় রাজনীতিবিদ। তিনি ২০০৯ থেকে ২০১৪ সালের মধ্যে বিভিন্ন সময়ে গোয়ার ১৭তম রাজ্যপাল, গুজরাটের ২৩তম রাজ্যপাল, রাজস্থানের ১৯তম রাজ্যপাল এবং উত্তরাখণ্ডের ৪র্থ রাজ্যপাল হিসাবে দায়িত্ব পালন করেছেন। তিনি এর আগে কেবিনেট মন্ত্রী হিসেবে দায়িত্ব পালন করেছেন। তিনি রাজস্থানে পাঞ্জাবের গভর্নর শিবরাজ পাটিলের কাছ থেকে দায়িত্ব নেন, যিনি সেই রাজ্যের অতিরিক্ত দায়িত্ব পালন করছিলেন। গভর্নর নিযুক্ত হওয়ার আগে, তিনি ভারতীয় জাতীয় কংগ্রেসের একজন সিনিয়র ব্যক্তিত্ব ছিলেন এবং সর্বভারতীয় কংগ্রেস কমিটির যুগ্ম সম্পাদক ছিলেন। তার শাশুড়ি, ভায়োলেট আলভা, ১৯৬০-এর দশকে রাজ্যসভার দ্বিতীয় ডেপুটি চেয়ারপারসন ছিলেন।  ১৭ জুলাই ২০২২-এ, সংযুক্ত প্রগতিশীল জোট এবং কিছু অন্যান্য অ-ইউপিএ বিরোধী দল তাকে ২০২২ সালের নির্বাচনে ভারতের উপরাষ্ট্রপতি পদের জন্য মনোনীত করেছিল।  কিন্তু তিনি তার প্রতিপক্ষ জগদীপ ধনখরের কাছে ৬ আগস্ট ২০২২-এ ৩৪৬ ভোটের ব্যবধানে পরাজিত হন।   জীবনের প্রথমার্ধ    তথ্যসূত্র   বিষয়শ্রেণী:রাজ্যসভার নারী সদস্য বিষয়শ্রেণী:লোকসভার নারী সদস্য বিষয়শ্রেণী:মাউন্ট কারমেল কলেজ, বেঙ্গালুরুর প্রাক্তন শিক্ষার্থী বিষয়শ্রেণী:২১শ শতাব্দীর ভারতীয় নারী রাজনীতিবিদ বিষয়শ্রেণী:২০শ শতাব্দীর ভারতীয় নারী রাজনীতিবিদ বিষয়শ্রেণী:ভারতের নারী রাজ্যপাল বিষয়শ্রেণী:কর্ণাটকের লোকসভা সদস্য বিষয়শ্রেণী:গোয়ার রাজ্যপাল বিষয়শ্রেণী:গুজরাতের রাজ্যপাল বিষয়শ্রেণী:রাজস্থানের রাজ্যপাল বিষয়শ্রেণী:কর্ণাটকের রাজ্যসভা সদস্য বিষয়শ্রেণী:ত্রয়োদশ লোকসভার সদস্য বিষয়শ্রেণী:কর্ণাটকের ভারতীয় জাতীয় কংগ্রেসের রাজনীতিবিদ বিষয়শ্রেণী:মাঙ্গলুরুর ব্যক্তি বিষয়শ্রেণী:জীবিত ব্যক্তি বিষয়শ্রেণী:১৯৪২-এ জন্ম বিষয়শ্রেণী:রাজজ্যোৎসব পুরস্কার ২০১৮ প্রাপক বিষয়শ্রেণী:কর্ণাটকের রাজনীতিতে নারী বিষয়শ্রেণী:উত্তরাখণ্ডের রাজ্যপাল